Tony Kanal

Detstvo

Kanalov otec Gulab a matka Lajju pochádzajú z Indie, odkiaľ emigrovali do Londýna, kde sa Tony Kanal narodil. Veľkú časť svojej mladosti strávil v Londýne, spolu s rodinou žil niekoľko rokov aj v Toronte a v Indiane, neskôr sa vrátili do Londýna. V jedenástich sa on a jeho rodina presťahovali späť do USA a usadili sa v Anheime, v Kalifornii. Tam si jeho rodičia otvorili obchod „Kanal's Gifts and Fashion“.

Hudobná kariéra

Kanalov otec navrhol, aby sa Tony učil hrať na saxofóne, čo bol jeho obľúbený nástroj, a tak kúpil jeden pre Kanala. Kanala neskôr učil hrať na basgitare jeho spolužiak Dave Carpenter. Neskôr sa ako basgitarista pridal do ska kapely No Doubt. Kanal povedal, že jeho rodičia ho neskôr podporovali v jeho rozhodnutí venovať sa hudobnej kariére, ale tiež chceli, aby sa venoval bezpečnému povolaniu. Často ho karhali, pretože venoval veľa času hudbe, aj na úkor školy.
Kanal sa prihlásil na Kalifornskú štátnu univerzitu vo Fullertone so špecializáciou na psychológiu. V októbri 1991 sa No Doubt za pomoci producenta Dita Godwina dostal do hudobného štúdia. Keď Interscope Records začal meniť ich piesne, skupina No Doubt si to urobila po svojom. Počas dvoch rokov nahrali 10 piesní a vydali ich nezávisle.
Keď si dal No Doubt prestávku, Kanal začal kariéru za mixážnym pultom. V roku 2004 Kanal produkoval tri piesne pre soundtrack filmu 50x a stále po prvý raz. V roku 2004 tiež spolupracoval s Gwen Stefani na troch piesňach pre jej prvý sólový album Love. Angel. Music. Baby.. Potom produkoval debutový album Elana Atiasa Together as One, ktorý bol vydaný v júni 2006. Kanal neskôr opäť spolupracoval s Gwen Stefani na jej ďalšom albume The Sweet Escape, ktorý bol vydaný v roku 2006. Vytvoril niekoľko remixov, vrátane tých z piesní Gwen Stefani Hollaback Girl a Ether od Gang of Four. Kanal ďalej produkoval pieseň Rent pre ska punkovú kapelu Pepper na albume No Shame z roku 2006.
V roku 2008 spolupracoval s Pink na dvoch piesňach Sober a Funhouse pre jej album Funhouse a tiež spieval vokály v Crystal Ball. Neskôr v roku 2009 Kanal spolupracoval na piesni speváčky skupiny Pussycat Dolls Kimberly Wyattovej z jej debutového albumu a tiež v nej hral na basu.

Osobný život

Počas párty v polovici roku 1987, kde No Doubt vystupoval, sa Gwen Stefani pokúsila pobozkať Tonyho Kanala počas prechádzky. Kanal ju spočiatku odmietol. Neskôr to komentoval „Bolo to nevyslovené pravidlo, že nikto nemohol chodiť s Gwen... boli sme si ako súrodenci.“
Neskôr sa vzdal a začali sa schádzať tajne. Ostatní členovia kapely ich podozrievali a varovali Kanala pred chodením s ňou.
Zatiaľ čo kapela pracovala na ich treťom albume Tragic Kingdom, Kanal sa rozišiel s Gwen. Neskôr to vysvetlil tak, že sa cítil vo vzťahu klaustrofobicky, pretože nemal žiadne predošlé skúsenosti so vzťahmi.
Po rozchode sa ponúkol, že odíde z kapely, ale Stefani to odmietla a chcela, aby ostal. Veľa piesní na albume boli o ich rozchode, najznámejšia je Don´t Speak. O niekoľko rokov neskôr Gwen napísala hit Cool o ich vzťahu ako priatelia pre jej debutový sólo album Love.Angel.Music.Baby.
Kanal je teraz vo vzťahu s americkou herečkou Erin Lokitzovou. 15. septembra 2010 oznámili, že očakávajú prvé dieťa.